b'\n_START_ARTICLE_\nDoma zgrajeno letalo\n_START_PARAGRAPH_\nDoma zgrajeno letalo (ang. Homebuilt airplane, kit plane ali amateur build airplane) je letalo, ki ga lastnik kupi po delih (v kitu) in ga potem sam sestavi skupaj - za razliko od tovarni\xc5\xa1ko grajenih letal, pri katerih so prisotni strokovni delavci.Doma zgrajena letala so po navadi precej cenej\xc5\xa1a. Nekatera letala so na voljo kot tovarni\xc5\xa1ko grajena ali pa v kitu za sestavljanje doma. V splo\xc5\xa1nem so domagrajena letala manj varna kot tovarni\xc5\xa1ka, zato je priporo\xc4\x8dljiva uporaba balisti\xc4\x8dnih re\xc5\xa1evalnih padal. Skoraj vsa domagrajena letala so manj\xc5\xa1a \xc5\xa1portna letala z batnim motorjem. Obstajajo pa tudi bolj kompleksna turbopropelerska letala kot npr. Lancair Propjet ali reaktivni Viper Aircraft ViperJet in celo nadzvo\xc4\x8dni Bede BD-10._NEWLINE_Doma zgrajena letala so po navadi certificirana kot eksperimentalna letala. Po navadi so omejena na VFR letenje.'